# Grafički dizajn

### Izvor: Wikipedija

Ovaj članak zahtijeva stilsku doradu. Članak treba preurediti tako da stilom zadovoljava zahtjeve Wikipedije.

## [uredi] Imidž firme

F. H. K. Henrion (Frederic Henri Kay Henrion) :

„imidž firme skup je svih predodžba, pojmova, koji postoje i koji se stvaraju kod ljudi što dolaze u kontakt s dotičnom firmom.“
({{{2}}})

Budući da tvrtka ili korporacija u svom sastavu ima niz objekata: tvornice, same proizvode, pisane materijale, vozila, uniforme i sl., a bavi se i propagandnom aktivnošću, o svemu tome stječu cjelovite dojmove klijenti, zastupnici, financijeri, najšira javnost i vlastito osoblje.

Imidž firme nastaje planiranim, koordiniranim i profesionalnim djelovanjem u oblikovanju pojedinih elemenata vizualne prezentacije poduzeća, koje je usklađeno s čitavom koncepcijom marketinga. Imidž firme predstavlja prije svega sistematiziranje i kontroliranje nastupa poduzeća u javnosti. U tom smislu osnovu imidža firme predstavlja priručnik za njegovo provođenje (manual imidža firme), koji sadrži standarde primjene elemenata vizualne prezentacije za svaki konkretan i pretpostavljeni slučaj. U organizacijskom i pravnom pogledu poželjno je da priručnik imidža firme ima karakter osnovnih normativnih akata poduzeća.

Nadalje, jednu od osnovnih karakteristika realizacije imidža firme predstavlja kontinuiranost djelatnosti na uspostavljenju tog imidža. U tom smislu i priručnik imidža firme treba shvatiti kao dinamički, a ne statički i zaokruženi sistem, tj. kao priručnik koji se stalno upotpunjuje, izmjenjuje i usavršava. Ovo usavršavanje mora biti programirano i terminski, kadrovski i organizacijski planirano.

Prednost imidža firme jest u ekonomičnosti nastupa na tržištu. Naime, efekti svake marketinške akcije koja je podređena osnovnoj koncepciji imidža firme kumuliraju se (zbrajaju), što u slučaju provedbe akcije marketinga bez koncepcije imidža firme nije slučaj. Praktički, svaka se ekonomsko-propagandna akcija ili druga marketinška akcija u javnosti gubi nedugo nakon prestanka njezina provođenja i djelovanja. Niz međusobno nekoordiniranih akcija ne ostavlja željeni efekt.

### [uredi] Postavke imidža firme

- radi se o sređenom sistemu vizualne prezentacije poduzeća
- radi se o predodžbi poduzeća u javnosti, dakle, konačni ciljevi nisu likovni atributi imidža firme, nego način na koji likovni elementi djeluju na stvaranje predodžbe. Ova djelatnost na relaciji imidža firme dovodi u situaciju direktnog spajanja djelatnosti grafičkog dizajna i sociopsiholoških istraživanja.

Utvrđivanje opsega imidža firme predstavlja jednu od preliminiranih faza realizacije. Opseg djelovanja na izradi lika firme zavisi od slučaja do slučaja, odnosno od konkretne situacije, specifičnosti poduzeća, njegove pozicije u široj i profesionalnoj javnosti itd.

## [uredi] Osnovni principi identifikacije (vizualne kostante)

Sljedeće osnovne likovne elemente možemo izdvojiti kao one koje nalazimo u najvećem broju modela stvaranja imidža firme:

1. Naziv poduzeća → izbor naziva od kritičnog je značenja za poduzeće jer naziv ima karakter signuma, kojim se čitavo poduzeće u svim vizualnim i verbalnim komunikacionim situacijama objašnjava. Osim osnovnih parametra naziva poduzeća, koje on mora zadovoljiti (jasnoća, čitljivost, informativnost, adekvatnost, asocijativnost itd.), naziv mora biti usklađen s elementima marketinga (ekonomska propaganda, sales promotions, public relations i sl.),
2. Zaštitni znak poduzeća → također mora biti usklađen s osnovnim intencijama reprezentativnosti, jasnoće, atraktivnosti, jednostavnosti, mogućnostima aplikacije itd., uključujući njegove varijacije (pozitiv-negativ boje, veličine itd.),
3. Boje poduzeća moraju biti unaprijed programirane u svim svojim varijantama intenziteta, tonova i karaktera. Boje mogu imati i funkciju koda, bilo da globalno reprezentiraju karakter poduzeća, bilo da postoji koloristički kod označavanja pojedinih pogona, odjela i poduzeća u kombinatu,
4. Logotip → predstavlja stilizirana slova naziva poduzeća ili njegove kratice; često zamjenjuje zaštitni znak, ali to ne mora biti, nego se sa zaštitnim znakom može upotpunjavati,
5. Lettering – predstavlja karakterističan tip slovnih znakova (tipografija) koji se u okviru kreiranja imidža firme odabire iz postojećih tipografskih modela. Pored karakterističnosti (koja od velikih firmi rezultira konstrukcijom i posebne tipografije), treba odabrati i takav tipografski repertoar koji se lagano nalazi u različitim reproduktivnim sistemima (strojni slog, letraset sistem i slično),
6. Sustav prijeloma osnovnih dokumenata, sredstava ekonomske propagande, sistem layouta (izložbenih postavi) → nasuprot prethodnim elementima koji predstavljaju vizualne kostante imidža firme, ovdje se radi o prostornoj organizaciji tih kostanti.

## [uredi] Poveznice

- Dizajn
- Web dizajn

## [uredi] Vanjske poveznice

- FHK Henrion
- FHK Henrion - a life in design

U Wikimedijinu spremniku nalazi se još materijala na temu:
Grafički dizajn
Dobavljeno iz "http://hr.wikipedia.org../../../g/r/a/Grafi%C4%8Dki_dizajn.html"

Kategorije: Potrebna stilska dorada | Potreban bolji naslov | Umjetnost

##### Views

- Članak
- Razgovor
- Trenutna inačica

##### Traži

##### Drugi jezici

- Brezhoneg
- Bosanski
- Català
- Deutsch
- Ελληνικά
- English
- Español
- Suomi
- Français
- עברית
- Bahasa Indonesia
- Italiano
- 日本語
- Lietuvių
- Nederlands
- ‪Norsk (bokmål)‬
- Português
- Simple English
- Српски / Srpski
- Svenska
- Türkçe
- Tiếng Việt
- 中文